Amin (hemija)

**Amini** pripadaju grupi organskih jedinjenja koja sadrže najmanje jednu ili više baznih azotovih atoma u molekulu. Amini se smatraju derivatima amonijaka i strukturno su mu sliči. Jedan ili više vodonikovih atoma zamijenjen sa jednom ili više alkilnih ili arilnih organskih grupa. Važni amini su aminokiseline, trimetilamini, i anilini. Neorganski derivati amonijaka se takođe nazivaju aminima, npr. hloramin (NClH2).

Slični aminima su amidi, međutim oni su derivati karboksilnih kiselina i imaju karbonilnu grupu vezanu na amino skupinu, npr.: RC(O)NR2. Amidi i amini imaju različitu strukturu i svojstva, stoga je razlika u nazivu važna.

### Alifatični amini

Razlikuju se tri vrste amina: **primarni, sekundarni i tercijarni**, i to s obzirom na broj ugljovodoničnih grupa vezanih za azotov atom umjesto vodonika. Slovo **R** označava organsku (ugljovodoničnu) grupu.

### Aromatični amini

Aromatični amini na azotovom atomu imaju vezan aromatični prsten, trivijalno se zovu anilini, primer je fenilamin.

Anilin i njegovi derivati su u industrijskoj sintezi boja polazna jedinjenja.

Aromatični prsten snižava bazičnost amina zavisno od supstituenata, a prisustvo amino grupe povećava reaktivnost kod aromatičnog prstena, zbog elektron-donatora.

Jedna od reakcija aromatičnog prstena je Goldbergova reakcija.

## Nomenklatura amina
* prefiks **N** označava supstituciju na atomu azota (npr.: N,N-dimetiletilamin)
* kao prefiks: "amino-"
* kao sufiks: "-amin"

Kod nižih amina koristi se sufiks -amin, a kod viših amina koristi se prefiks amino-.

* Primarni amini:
** Metilamin
** Etanolamin ili 2-aminoetanol
* Sekundarni amini:
** Dimetilamin
** Metiletanolamin ili 2-(metilamino)etanol
* Tercijarni amini:
** Trimetilamin
** Dimetiletanolamin ili 2-(dimetilamin)etanol

## Fizička svojstva
# Vodonična veza znatno utiče na svojstva amina, zbog toga je tačka ključanja viša nego u sličnih alkana i niža od sličnih alkohola. Zbog veće elektronegativnosti kiseonika od azota, amini su više bazični od alkohola i alkana koji su time kiseliji.
# Amini manjih relativnih molekulskih masa (metil-, dimetil-, trimetil- i etilamin) su gasovi pri sobnoj temperaturi. Amini veće molekulske mase su tečnosti ili čvrste materije (dietilamin ili trietilamin).
# Gasoviti amini imaju neugodan miris sličan amonijaku, dok tečni amini mirišu poput pokvarene ribe.
# Amini s manjim brojem ugljenikovih atoma dobro se rastvaraju u vodi stvarajući vodonične veze, rastvorljivost se smanjuje s povećanjem molekulske mase amina - odnosno hidrofobnog dela molekula.
# Alifatski amini dobro su rastvorni u organskim rastvaračima, pogotovo polarnim. Primarni amini reagiraju sa ketonima kao što je aceton.

## Neke vrste amina

### Alkaloidi

Alkaloidi su *amini u prirodi*, posebno u biljnom svetu. U prirodi većinom nastaju iz aminokiselina. Znatan broj alkaloida je otrovan, gorkog ukusa s vrlo jakim farmakološkim učinkom.

Primeri alkaloida:
* Kofein (nalazi se u kafi, čaju, bezalkoholnim pićima, letalna doza kofeina je 10 grama)
* Nikotin (nalazi se u lišću duhana, letalna doza nikotina je 500 miligrama (u krvotoku))
* Morfin (nalazi se u opijumu, osušenom soku iz maka)

### Triptamini

**[[Triptamin]]i** su alkaloidni monoamini. Stvaraju se oko indolnog prstena. Odgovaraju aminokiselini triptofan.

Neki deluju kao neurotransmiteri, a neki kao halucinogeni (psihoaktivne droge, psihodelične droge)

Primeri triptamina:

* Serotonin
* Melatonin
* DMT
* Psilocin

Droge vrste triptamina se nalaze u porodici (TiHKAL).

### Feniletilamini

**[[Feniletilamin]]i** su alkaloidni monoamini. Odgovaraju aminokiselini fenilalanin. Supstituisani feniletilamini su jedinjenja sa mnoštvom funkcija: neurotransmiteri, hormoni, stimulanti, halucinogeni, antidepresivi. Primeri feniletilamina:

Druge vrste feniletilamina se nalaze u porodici (PiHKAL).

## Povezano
* Triptamin
* Feniletilamin
* Neurotransmiteri
* Psihoaktivni lek

## Reference

## Vanjske veze
* Sinteza primarnih amina - Sintetički protokoli